Lieky na neurologické bolesti
Dobrý deň, je nejaká voľne dostupná náplasť, sprej alebo krém/ masť na neurologické bolesti ? Ďakujem
Dobrý deň, ďakujeme za Vašu otázku.
Na bolesti je účinný krém
Capsagamma 53 mg/100
g . Capsagamma® 53 mg/ 100 mg krém je liek na vonkajšie použitie a obsahuje štandardizovaný polotuhý extrakt z plodov papriky (Capsicum). Krém sa nanáša 2 - 4x denne priamo na postihnuté miesto tak, aby nedošlo ku kontaktu so sliznicami, ranami alebo ekzémom. Liek sa má používať do dosiahnutia úľavy od bolesti, ak je to potrebné až po dobu 3 týždňov. Po 3 týždňoch používania je potrebné prerušiť aplikáciu krému najmenej na 2 týždne. Počas liečby krémom je potrebné sa vyhnúť aplikácii prídavných zdrojov tepla (napr. solárnej alebo infračervenej lampy, ohrievacej podušky alebo teplej vody).
Na riešenie bolesti sú vhodné aj náplaste s obsahom kapsaicínu. Alternatívou v liečbe bolestí viacerých pôvodov je náplasť REVIDOL. Jedná sa o prírodné náplasti na úľavu od svalovej, kĺbovovej, reumatoidnej a menštruačnej bolesti. Obsahujú výťažky z Arniky, Čertovho pazúra, kôry Vŕby, Boswelie, Gáfor. Pôsobia 24 hodín.
Pri liečbe bolesti je efektívne lokálnu liečbu kombinovať s liekmi. Vhodným a účinným liekom je
MILGAMMA N.
Liek je určený na liečbu neuropatie u dospelých pacientov. Používa sa na liečbu zápalových a bolestivých ochorení nervov ako je diabetická a alkoholová polyneuropatia (poškodenie nervov pri cukrovke a alkoholizme), migréna, bolestivé natiahnutie svalov (muskuloskeletálna bolesť), bolestivé postihnutie koreňov periférnych nervov (postihnutie pri vysunutí medzistavcovej platničky alebo ako výsledok degeneratívneho ochorenia chrbtice), skalenový syndróm (útlak nervovej spleti v krčnej oblasti), syndróm rameno-ruka (bolestivý syndróm v oblasti hornej končatiny), pásový opar (herpes zoster), obrna (paréza) tvárového nervu.
Každopádne Vám doporučujem liečbu konzultovať so svojim neurológom.
Pekný zvyšok dňa Vám prajeme.
S pozdravom Martina Vetráková.